ผู้ประท้วง “ฝรั่งเศส” ป่วน! บุก “ยูโรเน็กซต์” เรียกร้องเงินบำนาญ
ผู้ประท้วงบุก “ตลาดหลักทรัพย์ ปารีส” ไม่พอใจแผนขยายอายุเกษียณงานไปอีก 2 ปีเป็น 64 ปี พร้อมเรียกร้องให้ ปธน. “มาครง” ลาออกจากตำแหน่ง
ผู้ประท้วงบุก “ตลาดหลักทรัพย์ ปารีส” ไม่พอใจแผนขยายอายุเกษียณงานไปอีก 2 ปีเป็น 64 ปี พร้อมเรียกร้องให้ ปธน. “มาครง” ลาออกจากตำแหน่ง
20 เม.ย. 2566

ผู้สื่อข่าวรายงาน สืบเนื่องกรณีที่ ฝรั่งเศส มีแผนจะขยายระยะเวลาการเกษียณอายุทำงานไปอีก 2 ปี เป็น 64 ปี ภายในปี 2573 หรืออีก 7 ปีข้างหน้า จากปัจจุบันมีการเกษียณอายุทำงานที่ 62 ปี
โดยเหตุการณ์ดังกล่าวส่งผลให้มีผู้ประท้วงบุกเข้าไปที่ Euronext ตลาดหลักทรัพย์ปารีส เพื่อประท้วงประธานาธิบดีเอ็มมานูเอล มาครง เรื่องปฎิรูปเงินบำนาญ และมีการโยนพลุไฟสีแดงที่หน้าสำนักงานพร้อมกับตะโกนเรียกร้องให้ ปธน.มาครง ลาออกจากตำแหน่ง นอกจากนั้นยังเรียกร้องให้มีการนำเงินของเหล่าเศรษฐีมาเป็นเงินทุนของการจ่ายบำนาญ
อย่างไรก็ตามมีรายงานว่าเจ้าหน้าที่ตำรวจมีการยิงแก๊สน้ำตาเพื่อสลายการประท้วงดังกล่าว